Diari Oficial de la Generalitat Valenciana


Sumari del DOGV 4576, del 29-08-2003 (2003/9442)

ORDE de 9 de juliol de 2003, de la Conselleria de Cultura, Educació i Esport, per la qual es modifica l'autorització al centre docent privat La Purísima-Franciscanas, de València.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9442


Data del document
:   09-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * centre d'ensenyament
    * ensenyament privat

ORDE de 9 de juliol de 2003, de la Conselleria de Cultura, Educació i Esport, per la qual es modifica l'autorització al centre docent privat La Purísima-Franciscanas, de València. [2003/9442]
  
L'expedient ha sigut iniciat a instància del representant de la titularitat del centre docent privat La Purísima-Franciscanas, número de codi 43045770, situat a l'avinguda Tres Creus, 49, de València, el qual sol·licita l'autorització de dos unitats d'Educació Especial (suport a la integració) i l'autorització per a impartir els ensenyaments integrats de música de Grau Elemental.
  
La Direcció General de Centres Docents va declarar, per mitjà de Resolució de 7 d'abril de 2003, l'adequació de les instal·lacions proposades, pel que fa a espais educatius, al que disposa el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i en el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics.
  
L'expedient ha sigut tramitat per la Direcció Territorial de Cultura i Educació de València, i inclou l'informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització del centre que a continuació s'indica en els termes que s'hi especifiquen.
  
Centre: LA PURÍSIMA-FRANCISCANAS
  
Titular: Franciscanas de la Inmaculada
  
Adreça: Av. Tres Creus, 49
  
Localitat: València
  
Província: València
  
Codi: 21795211
  
Modificació que s'autoritza:
  
- S'autoritzen dos unitats d'Educació Especial, suport a la integració, i els ensenyaments integrats de música de Grau Elemental, de manera que el centre queda configurat, en la seua totalitat, amb la següent composició:
  
- 9 unitats d'Educació Infantil, segon cicle, amb 225 llocs escolars
  
- 18 unitats d'Educació Primària, amb 450 llocs escolars
  
- 12 unitats d'Educació Secundària Obligatòria, amb 360 llocs escolars
  
- 4 unitats de Batxillerat, amb 128 llocs escolars, en les modalitats de: Ciències de la Natura i de la Salut, i Humanitats i Ciències Socials.
  
- 2 unitats d'Educació Especial (suport a la integració), amb 30 llocs escolars
  
- Centre integrat de Grau Elemental d'ensenyaments de música.
  
DISPOSICIÓ ADDICIONAL PRIMERA
  
El centre que no ha aportat la relació de professors i les titulacions respectives haurà de fer-ho davant la Direcció Territorial de Cultura i Educació de València, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents, de manera que quedarà ajornada, fins al seu compliment, la posada en funcionament dels ensenyaments que s'autoritzen.
  
DISPOSICIÓ ADDICIONAL SEGONA
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 9 de juliol de 2003
  
El conseller de Cultura, Educació i Esport,